สมเด็จพระเทพฯ เสด็จฯเปิดร้านภูฟ้า สาขาบิ๊กซีเอ็กซ์ตร้า
สมเด็จพระเทพฯ เสด็จฯเปิดร้านภูฟ้า สาขาบิ๊กซีเอ็กซ์ตร้า ถ.พระราม 4 ซึ่งบริษัท บิ๊กซีฯ น้อมเกล้าฯ ถวายพื้นที่พร้อมการตกแต่ง เพื่อทรงใช้เป็นพื้นที่ร้านภูฟ้า สาขาเพียวเพลส สาขาที่ 16 ,เมื่อเวลา 17.30 น. วันที่ 19 พฤศจิกายน 2557 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดร้านภูฟ้า สาขาบิ๊กซี ณ บิ๊กซีเอ็กซ์ตร้า พระราม 4 แขวงคลองตัน เขตคลองเตย กรุงเทพมหานคร ซึ่งบริษัท บิ๊กซี ซูเปอร์เซ็นเตอร์ จำกัด (มหาชน) ได้น้อมเกล้าฯ ถวายพื้นที่ 121 ตารางเมตรพร้อมการตกแต่ง แด่ สมเด็จพระเทพรัตนราชสุดาฯ สยามบรมราชกุมารี เพื่อทรงใช้เป็นพื้นที่ร้านภูฟ้า สาขาเพียวเพลส นับเป็นสาขาที่ 16 ของร้านภูฟ้า ซึ่งจัดตั้งขึ้นในกองทุนพัฒนาเด็กและเยาวชนในถิ่นทุรกันดาร เพื่อเป็นแหล่งจำหน่ายผลิตภัณฑ์จากชาวบ้านในโครงการส่งเสริมอาชีพตามพระราชดำริ ประกอบด้วยผลิตภัณฑ์ผ้านานาชนิด โดยเฉพาะผ้าปกากะญอ ผ้าฝ้าย และผ้าห่มทอมือ เครื่องจักสาน ชาสมุนไพร ผลิตภัณฑ์จากฝีมือเด็กและเยาวชนในถิ่นทุรกันดาร รวมทั้งมีสินค้าจากโครงการส่วนพระองค์สวนจิตรลดา เครื่องดื่ม หนังสือพระราชนิพนธ์ และสินค้าภาพวาดฝีพระหัตถ์ ทั้งนี้ รายได้เหนือรายจ่ายของร้านภูฟ้า ได้พระราชทานเพื่อพัฒนาและส่งเสริมคุณภาพชีวิตของเด็ก เยาวชน นักเรียนและชาวบ้านในถิ่นทุรกันดาร นับจนถึงปัจจุบัน มากกว่า 136 ล้านบาท,ในปีเฉลิมมงคล 2558 ร้านภูฟ้าได้อัญเชิญภาพวาดฝีพระหัตถ์ มะแมแพะน่ารัก พร้อมลายพระหัตถ์ และพรพระราชทานสำหรับปีใหม่แก่ชาวไทยทุกคนให้ห่าง ไกลทุกข์ มีสุขภาพแข็งแรง มีพลังสมกับที่ได้ตั้งใจไว้ พร้อมมาจัดทำเป็นเสื้อโปโล เสื้อทีเชี้ต เสื้อคาร์ดิแกน เสื้อแจ็กเกต และผลิตภัณฑ์ปีใหม่,นอกจากนี้ สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานของที่ระลึกแก่ผู้มีอุปการคุณต่อร้านภูฟ้า หลังจากนั้น เสด็จฯ ทรงตัดแถบแพรเปิดร้านภูฟ้า สาขาบิ๊กซี และเสด็จฯ ทอดพระเนตรภายในร้าน.
สมเด็จพระเทพฯ เสด็จฯเปิดร้านภูฟ้า สาขาบิ๊กซีเอ็กซ์ตร้า ถ.พระราม 4 ซึ่งบริษัท บิ๊กซีฯ น้อมเกล้าฯ ถวายพื้นที่พร้อมการตกแต่ง เพื่อทรงใช้เป็นพื้นที่ร้านภูฟ้า สาขาเพียวเพลส สาขาที่ 16 
พระเทพฯ,เปิดร้าน,ร้านภูฟ้า,สาขาเพียวเพลส,บิ๊กซี,ถนนพระราม4